Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: az atomenergiáról szóló 1996. évi CXVI. törvény 10. § (1) bekezdésében megfogalmazott felelõsség
Paragraph Index: 2731

c) a normál üzemeltetés feltételei és korlátai, 5.040. Az üzemeltetési feltételek és korlátok részeként olyan határértékeket kell meghatározni, amelyeket az átmeneti tároló üzemvitelével kapcsolatos technológiai folyamatok alakulását jellemzõ változók aktuális értékei nem léphetnek túl. Az üzemeltetés feltételei az átmeneti tároló rendszereinek, rendszerelemeinek üzemeltetésére vonatkozó adminisztratív megkötések. Az üzemeltetési feltételeket és korlátokat meg kell határozni az átmeneti tároló minden tervezett üzemviteli állapotára és azt a MÜSZ-ben dokumentálni kell. 5.041. Az üzemeltetési feltételeket és korlátokat úgy kell meghatározni, hogy a normál üzemviteli értékek és a biztonsági rendszerek mûködésbe lépését eredményezõ értékek között a beavatkozásra lehetõséget adó tartomány biztosított legyen. 3.042. Olyan megfelelõ vészjelzéseket kell elõirányozni, amelyek lehetõvé teszik az üzemeltetõ személyzet helyesbítõ tevékenységét, mielõtt az adott paraméterek a biztonsági rendszerek mûködését indító beállítási értéket elérnék. 3.043. A normál üzemeltetés feltételei határozzák meg a különbözõ üzemmódokra az üzemelõ és üzemkészen tartalékban lévõ azonos funkciójú biztonsági rendszerek, rendszerelemek minimális mennyiségére, állapotára vonatkozó követelményeket, az egyes rendszerek, rendszerelemek üzemképességi kritériumait, és eltérés esetén az üzemeltetõ személyzet által végrehajtandó elõírt tevékenységeket. 5.044. Meg kell határozni a biztonsági rendszerek, rendszerelemek maximálisan megengedett üzemképtelenségi idõtartamát, idõszakos próbáinak és ellenõrzésének ciklusidejét és azt a MÜSZ-ben dokumentálni kell. 5.045. Meg kell határozni a különbözõ üzemviteli állapotok esetén szolgálatot teljesítõ személyzet (ezen belül: a vezénylõtermi személyzet, amennyiben ilyen létesül) szükséges létszámát és feladatait annak figyelembevételével, hogy az esetleges üzemzavarok és balesetek során szükséges intézkedéseket is el tudják végezni. 5.5.2. Felülvizsgálat 5.046. Az üzemeltetési feltételeket és korlátokat szükség szerinti felülvizsgálataiért és az érvényes utasítások betartásáért az üzemeltetõ szervezet vezetõsége felelõs. A felülvizsgálatnál figyelembe kell venni a saját és a nemzetközi tapasztalatokat. 5.6. ÜZEMELTETÉSI UTASÍTÁSOK ÉS ELJÁRÁSRENDEK 5.6.1. Általános követelmények 5.047. Az átmeneti tároló üzemeltetését, karbantartását, felülvizsgálatait és próbáit részletes eljárásrendek, üzemviteli utasítások szerint kell végezni, amelyek figyelembe veszik a tervezési és gyártómûvi elõírásokat, a munkahelyek kialakítására vonatkozó követelményeket és hogy az üzemeltetési korlátok és feltételek ésszerû biztonsági tartalékkal betarthatók legyenek. 5.048. Az üzemeltetõ szervezetnek írott és megfelelõen jóváhagyott eljárásrendben szabályoznia kell az üzemeltetési adatok, tapasztalatok gyûjtésének, elemzésének és dokumentálásának tartalmi, terjedelmi és módszerbeli követelményeit. Ennek keretében az üzemi paraméterek, mûveletek automatikus és/vagy kézi rögzítésén kívül naplózással kell biztosítani a mûveletet végrehajtó, arra utasítást adó (döntést hozó) személy azonosítását, továbbá – amennyiben az nem magától értetõdõ – a döntésnél, a mûvelet elvégzésénél figyelembe vett tényeket, szempontokat, okokat. 5.049. Az üzemeltetési utasításokat áttekinthetõ, az üzemeltetõ személyzet által ismert, egységes tartalmi és formai követelmények szerint kell kidolgozni. 5.050. Az utasításokba és eljárásrendekbe bele kell venni azokat a fejezeteket, amelyek a létesítmény normál üzemeltetését, az üzemeltetés során várható eseményeket, a tervezéskor feltételezett üzemzavarokat érintik. 5.051. Biztosítani kell, hogy az üzemeltetõ személyzet részletesen megismerkedjen az üzemeltetési utasítások és eljárásrendek tartalmával, beleértve azok mindenkori változtatását is. 5.052. Biztosítani kell, hogy az üzemeltetési utasítások és eljárásrendek az üzemeltetõ személyzet számára a munkahelyen rendelkezésre álljanak. 5.053. Az üzemeltetési utasítások és eljárásrendek kidolgozásáért, jóváhagyásáért és naprakészen tartásáért, továbbá az üzemeltetési utasítások és eljárásrendek betartásáért, betartásának ellenõrzéséért az üzemeltetõ szervezet vezetõsége felelõs. 5.054. Az üzemeltetõ szervezet vezetõsége törekedjen a saját és nemzetközi üzemeltetési tapasztalatok hasznosítására, és annak eredményeit jelenítse meg az üzemeltetési utasításokban és eljárásrendekben. 5.055. Az üzemeltetõ szervezetnek teljes körû nyilvántartási és ellenõrzési rendszert kell mûködtetnie, amely igazolja a nukleáris üzemanyagra vonatkozóan a nemzetközi egyezmények és a vonatkozó hazai jogszabályok követelményeinek betartását. 5.6.2. Normál üzem 5.056. Az üzemeltetési utasításokat úgy kell összeállítani, hogy azokat a kijelölt személy könnyen végrehajthassa az elõírt sorrendben. 5.057. Az üzemeltetési utasításokat írásban rögzített eljárásrend szerint kell kidolgozni, átvizsgálni, kibocsátani, felülvizsgálni, módosítani és visszavonni. 5.058. Az üzemeltetési utasítások és eljárásrendek nem léphetik túl az üzemeltetési feltételek és korlátok kereteit. 5.6.3. Eltérések a normál üzemtõl 5.059. Normál üzemviteltõl eltérõ mûvelet, vizsgálat, vagy mûszaki szükségességbõl elrendelt ideiglenes üzemviteli utasítás végrehajtására az üzemviteli szervezetnek eljárásrendet kell készítenie. Ezen tevékenységeket csak az eljárásrend szerint kidolgozott, jóváhagyott dokumentumok birtokában lehet megkezdeni. Amennyiben a tevékenység végzése során az üzemviteli paraméterek túllépik az üzemeltetési feltételek és korlátok kereteit, akkor a létesítményt az érvényes üzemviteli utasításban leírtak szerint kell biztonságos állapotba vinni. 5.060. Az üzemeltetõ személyzetnek a leírt üzemeltetési utasításokon túl még átmenetileg sem szabad megváltoztatni a létesítmény állapotát (pl. reteszek bénítása stb.). 5.6.4. Üzemzavari állapot 5.061. A létesítmény biztonsági jelentésében elemzett vagy késõbb felismert lehetséges üzemzavarokra üzemzavar-elhárítási utasítást kell készíteni. 5.062. Üzemzavarok fellépését követõen az üzemzavar fellépésének okát ki kell vizsgálni, meg kell szüntetni és intézkedéseket kell hozni a hasonló típusú üzemzavar megismétlõdésének megakadályozására. 5.063. Az érintett rendszereket, rendszerelemeket újraindítani csak az üzemzavar-elhárítási utasításokban leírt szükséges intézkedések megtételét és az eljárásrendekben rögzített engedélyek kiadását követõen szabad. 5.6.5. Baleseti helyzet 5.064. Eljárásrendeket kell kidolgozni és jóváhagyni a balesetek (a tervezésit meghaladó üzemzavarok) kezeléséhez szükséges intézkedésekre. Az eljárásrendek legfontosabb célkitûzései közé az alapvetõ biztonsági funkciók helyreállítása, a hosszú távú helyreállítás biztosítása és a radiológiai következmények korlátozása tartozzon. Az üzemeltetõ személyzetet fel kell készíteni kötelezettségei teljesítésére baleset esetén. 5.7. A RENDSZERELEMEK MINÕSÍTÉSE 5.7.1. A rendszerelemek minõsítésének programja és terjedelme 5.065. Minõsítési programot kell mûködtetni annak biztosítására, hogy az átmeneti tároló rendszerei, rendszerelemei képesek teljes üzemi idejük alatt a mûködésbe lépésük igényekor fennálló környezeti körülmények mellett kielégíteni a biztonsági funkció teljesítésére elõírt követelményeket. A programnak tartalmaznia kell mindazokat a tevékenységeket, amelyek a minõsített állapot létrehozásához és ennek az állapotnak a fenntartásához szükségesek. 5.066. A biztonsági osztályba sorolt rendszerek, rendszerelemek körébõl megbízhatósági és üzemeltetési adatok alapján, biztonsági jelentõségre való tekintettel rendszerelemzésekkel kell kiválasztani a minõsítési program terjedelmébe tartozó rendszereket, rendszerelemeket. 5.7.2. Minõsítési eljárások 5.067. A minõsítési eljárásnál figyelembe veendõ környezeti körülményeknek magukban kell foglalniuk a tervezés során figyelembe vett események következtében kialakuló viszonyokat, és a létesítmény üzeme során tervezetten elõálló speciális üzemállapotokból (pl. nyomáspróbák) adódó sajátos üzemi körülményeket és ezek öregedést eredményezõ hatását. Rendszerelemek minõsítése során a környezeti körülmények definiálásakor figyelembe kell venni a berendezések gyártásából és a minõsítési eljárásból eredõ bizonytalanságokat is. A minõsítésnél csak a domináns hatásokat kell figyelembe venni. 5.068. A rendszerelemek minõsítése teszteléssel, matematikai modell elemzésével, üzemeltetési tapasztalatok felhasználásával vagy e három módszer kombinációjával végezhetõ. 5.8. ÖREGEDÉS KEZELÉS 5.8.1. Öregedés kezelõ program és terjedelme 5.069. Egységes programot kell mûködtetni az öregedés kezelés vonatkozású tevékenységek optimalizálására, megfelelõ koordinálására, amely biztosítja az öregedési folyamatok effektív monitorozását, az öregedési jelenségek idejében történõ feltárását, megelõzõ és javító intézkedések kidolgozását és végrehajtását a biztonságos üzemeltetés feltételeinek hosszú távú fenntartása érdekében. 5.070. A biztonsági osztályba sorolt rendszerek, rendszerelemek körébõl megbízhatósági és üzemeltetési adatok alapján, biztonsági jelentõségre való tekintettel rendszerelemzésekkel kell kiválasztani az öregedés kezelõ program terjedelmébe tartozó rendszereket, rendszerelemeket. 5.8.2. Az öregedési folyamatok értékelése 5.071. Az öregedés kezelõ program hatálya alá tartozó rendszerekre, rendszerelemekre kiterjedõen elemezni és értékelni kell az öregedési folyamatok károsító hatásainak mechanizmusait és törvényszerûségeit. 5.072. Szisztematikusan figyelemmel kell kísérni az öregedés kezelõ program hatálya alá tartozó rendszerek, rendszerelemek állapotát, maradék élettartamát jellemzõ tulajdonságait. 5.073. Effektív felülvizsgálati, karbantartási és üzemeltetési eljárások, és egyéb kezdeményezések bevezetésével kezelni kell a program hatálya alá tartozó rendszereknél, rendszerelemeknél az öregedés károsító hatásait. 5.074. Szisztematikus ellenõrzési program alkalmazásával biztosítani kell a tartalékolt rendszerelemek esetleges öregedési folyamatainak nyomon követését. Vizsgálni kell, hogy a rendelkezésre álló tartalék rendszerelemek kielégítik-e az eredetiekkel szemben támasztott követelményeket. 5.075. Az öregedés kezelési program hatékony mûködtetéséhez elengedhetetlen egy szisztematikusan képzett és folyamatosan karbantartott adatbázis fenntartása az öregedés kezelési program hatálya alá tartozó rendszerekkel, rendszerelemekkel kapcsolatos információk tárolására, a szükséges tevékenységek optimalizálásának és koordinálásának támogatására. 5.9. KARBANTARTÁS ÉS JAVÍTÁS 5.9.1. Megelõzõ karbantartási és javítási programok 5.076. A biztonsági rendszerek és rendszerelemek mûszaki karbantartását olyan mértékben és gyakorisággal kell elvégezni, amely biztosítja, hogy ezek megbízhatósága és hatékonysága megfelel a tervezési értékeknek, és amely kizárja biztonsági szintjük csökkenését az üzemeltetés során. 5.077. Az üzemeltetõ szervezet a gyártómûvi és tervezõi elõírások figyelembevételével dolgozzon ki olyan megelõzõ karbantartási és javítási programot (állapot-felügyeleti program), amely kiterjed az ellenõrzés, az alkatrész javítás és pótlás, a revízió és generál-karbantartás, a csere, a próbák és a beszabályozás tevékenységeire is. 5.078. A megelõzõ karbantartási program a biztonsági rendszerekre, rendszerelemekre terjedjen ki. Ezek jegyzékét a biztonsági osztályba sorolás figyelembevételével kell kidolgozni, és szükség szerint felülvizsgálni. 5.079. A megelõzõ karbantartás gyakoriságára és mértékére vonatkozó elõírásokat a biztonsági osztályba sorolás, a gyártómûvi elõírások, az üzemeltetési tapasztalat és a meghibásodások elemzése alapján az üzemeltetés során folyamatosan felül kell vizsgálni, és szükség esetén módosítani kell. A megelõzõ karbantartási stratégia kidolgozásánál az egyes rendszerek, rendszerelemek tervezett és várható élettartamát figyelembe kell venni. 5.9.2. Végrehajtás, felelõsségek 5.080. Az üzemeltetõ szervezetnek biztosítania kell a rendszerek, rendszerelemek karbantartását a gyártómûvi utasítások, az üzemeltetési tapasztalatok és az idõszakos ellenõrzések eredményeinek figyelembevételével. A karbantartás szervezeti, személyi és mûszaki feltételei az üzemeltetési feltételekkel azonosak. Az üzemeltetõ szervezet a karbantartási programot vagy annak egyes részeit más szervezetek bevonásával is megvalósíthatja, de az átruházott feladatért is teljes felelõsséggel tartozik. 5.081. Az üzemeltetõ szervezet felelõs a karbantartás során szükséges adminisztratív, mûszaki és ellenõrzési tevékenységekért, különös tekintettel az alábbiakra:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes